***Приложение № 1***

**ИЗИСКВАНИЯ КЪМ ОФЕРТИТЕ**

**за**

**участие в процедура** **чрез избор с публична обява за определяне на изпълнител**

**на услуга с предмет:**

**„Осигуряване на логистика при реализиране на предвидените събития по проект „Информиране-разследване-защита: Противодействие на насилието срещу жени (ПРОТЕКТ)“, финансиран по Малка грантова схема на програма „Правосъдие“ на Норвежкия финансов механизъм 2014-2021“**

Бенефициент по настоящата процедура е СДРУЖЕНИЕ „КАМАРА НА СЛЕДОВАТЕЛИТЕ В БЪЛГАРИЯ“ – бенефициент по Проект „Информиране-разследване-защита: Противодействие на насилието срещу жени“, № BGJUSTICE-4.002-0011, НФМ 2014-2021, Програма „Правосъдие“.

**I. ОБЩИ ИЗИСКВАНИЯ**

При изготвяне на офертата всеки кандидат трябва да се придържа точно към обявените от Бенефициента условия.

Кандидатът в процедурата има право да представи само една оферта.

Лице, което е дало съгласие и фигурира като подизпълнител в офертата на друг кандидат, не може да представи самостоятелна оферта.

Офертата следва да е изготвена съобразно образеца от документацията към публичната обява и да съдържа техническо и финансово предложение.

Към офертата следва да са приложени всички изискуеми от Бенефициента документи, посочени в обявата.

Изискуемите документи към офертата следва да бъдат представени в оригинал/заверени от кандидата копия с думите: „Вярно с оригинала“, подпис и печат.

Офертите за участие в процедурата се изготвят на български език.

Документите, представени на чужд език, следва да бъдат придружени с превод на български език.

Офертите следва да бъдат валидни за срока, посочен от Бенефициента в обявата, считано от крайния срок за получаване на оферти. Срокът на валидност на офертите е времето, през което кандидатите са обвързани с условията на представените от тях оферти.

Офертата следва да отговаря на изискванията на чл. 15 от ПМС № 118 от 20.05.2014 г., за условията и реда за определяне на изпълнител от страна на бенефициенти на безвъзмездна финансова помощ от Финансовия механизъм на Европейското икономическо пространство, Норвежкия финансов механизъм, фонд „Убежище, миграция и интеграция“ фонд „Вътрешна сигурност“, както и на условията на публичната обява, посочени от Бенефициента.

**Допустимост на кандидатите**

Кандидат в настоящата процедура може да бъде всяко българско или чуждестранно физическо илиюридическо лице, както и техни обединения.

В процедурата може да участва всеки, който отговаря на предварително обявените условия от Бенефициента, посочени в документацията за участие.

На основание чл. 18, ал. 4 от ПМС № 118 от 20.05.2014 г. Бенефициентът отстранява от участие в процедурата кандидат, който е представил оферта, която не отговаря на изискванията на чл. 15 и на условията на публичната обява.

За кандидата следва да не са налице обстоятелствата по чл. 22, ал. 1 от ПМС № 118 от 20.05.2014 г.

Кандидатът следва да отговаря на обявените изисквания в публичната обява за технически и професионални способности.

Не подлежи на оценка оферта на кандидат, който не е представил в срок изисканите допълнителни документи по реда на чл. 18, ал. 3 от ПМС № 118 от 20.05.2014 г. или представените документи не отговарят на предварително обявените условия в публичната обява.

**II. ПОДАВАНЕ НА ОФЕРТА**

Офертата се представя в запечатан непрозрачен плик от кандидата лично или от упълномощен от негов представител, по куриер или по пощата с препоръчано писмо с обратна разписка, на адреса на Бенефициента, посочен в публичната обява и включва:

1. Административни сведения за кандидата по образец (приложение № 4);

2. Оферта по образец (приложение № 5), Техническо предложение, Ценово предложение;

3. Декларация за подизпълнителите, които ще участват в изпълнението на предмета на процедурата и дела на тяхното участие (ако кандидатът е декларирал, че ще ползва подизпълнители) по образец (приложение № 6);

4. Декларация по чл. 22, ал. 2, т. 1 от ПМС № 118 от 20.05.2014 г. по образец (приложение № 7);

4.1. Декларация с посочване на ЕИК или удостоверение за актуално състояние или извадка от Търговски регистър, заверено „Вярно с оригинала“ с подпис и печат на кандидата; за юридическите лица с нестопанска цел, които не са пререгистрирани в Търговския регистър и регистъра на ЮЛНЦ – копие от документа за регистрация и/или актуално състояние. В случай, че се представя удостоверение за актуално състояние, то следва да бъде издадено не по-рано от 6 месеца преди датата на подаване на офертата. Когато кандидатът е физическо лице – копие от документа за самоличност;

4.2. Договор/споразумение за създаване на обединение за участие в процедурата (когато кандидатът е обединение), в които да е посочена изрично процедурата за кандидатстване, както и лицето, което има право да представлява обединението – оригинал или заверено копие на кандидата с подпис, печат и текст „Вярно с оригинала“.

Документи по т. 4.1 и т. 4.2 за всеки от подизпълнителите в съответствие с ПМС № 118 от 20.05.2014 г. (когато се предвижда участието на подизпълнители);

5. Списък на договори за изпълнени услуги, сходни с предмета на поръчката през последните три години по образец (приложение № 8), придружен от копия на договори с приемо-предавателни протоколи към тях и/или препоръки за добро изпълнение съгласно условията на III.2.3 от обявата);

6. Списък на експертите по образец (приложение № 9), съгласно условията на III.2.3 от обявата);

7. Декларация за приемане клаузите на договора по образец (приложение № 10);

8. Декларация за съгласие от експерт по образец (Приложение № 11) ;

9. Автобиография по образец (Приложение № 12), придружен от доказателства, посочени от Бенефициента в документацията за участие съгласно условията на III.2.3 от обявата);

10. Декларация за съгласие за събиране, съхраняване, обработване и предоставяне на лични данни по образец (Приложение № 13);

11. Други документи, предвидени в публичната обява.

Върху плика кандидатът посочва:

5. 1. Име и адрес на Бенефициента;

5. 2. Име, адрес за кореспонденция, телефон и електронен адрес на кандидата;

5. 3. Наименование на предмета на процедурата;

5. 4. Следното предписание: „Да не се отваря преди разглеждане от оценителите за оценяване и класиране“.

При приемане на офертата върху плика се отбелязват поредният номер, датата и часът на получаване и посочените данни се записват във входящ регистър, за което на приносителя се издава документ.

Оферти, които са представени след изтичане на крайния срок за получаване или в не запечатан или скъсан плик, не се приемат от Бенефициента и не се разглеждат.

Заинтересованите лица? Кандидатите могат да поискат писмено от Бенефициента разяснения по публичната обява в срок до 4 дни преди изтичането на срока за подаване на офертите на електронна поща: ppetkova@sgp.prb.bg.

Бенефициентът е длъжен да отговори в 3-дневен срок от датата на постъпване на искането. Разясненията се публикуват на интернет страницата на Бенефициента на следния адрес: <https://camsled.net/> <https://ksbtraining.blogspot.com> и на интернет страницата на програмния оператор на Малка грантова схема по Програма „Правосъдие“ на Норвежкия финансов механизъм 2014-2021 - <https://www.justice.government.bg> и <https://nfm.mjs.bg/> .